
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

' Αραη αναδασώσεως από δημόσια δασική έκταση 950 τετρ. μέ¬ 
τρων στη θέση «Ρέθι» περιφέρειας Δήμου Αχαρνών, Ν. Αττι¬ 
κής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Αθηνών με το χαρακτηρι¬ 
σμό της οδού Μέτωνος από την οδό Πειραιώς μέχρι την οδό 


Αγησιλάου ως πεζοδρόμου. 2 

Τροποποίηση του ρυμ. σχεδίου Αθηνών στη διασταύρωση των 
οδών Σεβαστουπόλεως και Θ. Νικήτα, με το χαρακτηρισμό 

τμήματος Ο.Τ. σε χώρο κοινοχρήστου πρασίνου. 3 

Καθορισμός ορίων, κατηγορίες και καθορισμός όρων και περιορι¬ 
σμών δόμησης του οικισμού Πεντάτι Κοινότητας Πεντάτι Ν. 
Κερκύρας.... 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1022 (1) 

Άρση αναδασώσεως από δημόσια δασική έκταση 950 τετρ. μέτρων 
στη θέση «Ρέθι» περιφέρειας Δήμου Αχαρνών, Ν. Αττικής. 

Ο ΝΟΜΑΡΧΗΣ ΔΙΑΜ/ΤΟΣ ΑΝΑΤ. ΑΤΤΙΚΗΣ 

1 Εχοντας υπόψη: 

1. Τις διατάξεις του Ν. 3200/1955 «περί Διοικητικής Αποκε- 
ντρώσεως» όπως αυτές τροποποιήθηκαν και συμπληρώθηκαν μεταγε¬ 
νέστερα. 

2. Τις διατάξεις του Ν.Δ. 1147/1972 «περί Διοικήσεως της μείζο- 
νος Πρωτευούσης» όπως αυτές τροποποιήθηκαν και συμπληρώθηκαν 
μεταγενέστερα. 

3. Τις διατάξεις του 711/1972 Β.Δ. «περί ενάρξεως της ισχύος 
διατάξεών τινων του Ν.Δ. 1147/1972». 


4. Τις διατάξεις του άρθρου 44 παρ. 3 και 58 παρ. 3 του Ν. 
998/79 «περί προστασίας των δασών και των δασικών εν γένει εκτά¬ 
σεων της χώρας». 

5. Την 160417/1180/8.7.1980 Δ/γή του Υπουργείου Γεωργίας 
«περί οδηγιών για τις αναδασωτέες εκτάσεις». 

6. Την 3622/23.1.1936 απόφαση του Υπουργού Γεωργίας με 
την οποία κηρύχτηκε ως αναδασωτέα η έκταση των προς Αθήνα 
πλαγιών της Πάρνηθος (ΦΕΚ 36/τεύχος Β’ της 24.5.1936). 

7. Τη με αριθμό 5582/30.11.84 απόφασή μας με την οποία 
εγκρίθηκε η δημιουργία παιδικής χαράς και γενικά χώρου αναψυχής 
από το Δήμο Αχαρνών σε δημόσια δασική .έκταση εμβαδού 950 τετρ. 
μέτρων, που βρίσκεται στη θέση «Ρέθι» περιφέρειας Δήμου Αχαρνών 
και περικλείεται στα όρια της κηρυχθείσης ως αναδασωτέας εκτάσεως 
με την ανωτέρω Υπουργική απόφαση (3622/1936). 

8. Τη με αριθμό 1656/14.4.86 αναφορά - πρόταση του Δασαρ¬ 
χείου Πάρνηθος με την οποία προτείνει την άρση της αναδασώσεως 
από την έκταση των 950μ 2 στην οποία εγκρίθηκε η δημιουργία παιδι¬ 
κής χαράς και γενικά χώρου αναψυχής από το Δήμο Αχαρνών, απο¬ 
φασίζουμε: 

Αίρουμε την αναδάσωση από τη δημόσια δασική έκταση εμβαδού 
εννεακοσιων πενήντα (950) τετραγωνικών μέτρων που βρίσκεται στη 
θέση «Ρέθι» περιφέρειας Δήμου Αχαρνών όπως αυτή εικονίζεται με τα 
στοιχεία ΑΒΓΔΑ στο συνημμένο στην παρούσα Διάγραμμα της μείζο- 
νος αναδασωτέας εκτάσεως περιοχής Πάρνηθος που θεωρεί ο Δασάρ¬ 
χης Πάρνηθος Γεώρ. Ντούρος και αποτελεί αναπόσπαστο μέρος αυ¬ 
τής. 

Η άρση της αναδασώσεως γίνεται για το λόγο ότι στην έκταση των 
950μ 2 εγκρίθηκε η δημιουργία παιδικής χαράς και γενικά χώρου 
αναψυχής από το Δήμο Αχαρνών. 

Η ανωτέρω έκταση από την οποία αίρεται η αναδάσωση είναι δη¬ 
μόσια δασική και απαντούν σ’ αυτή άτομα πρίνου, θυμαριού και χόρτα 
αποτελεί δε η έκταση αυτή τμήμα της ευρύτερης δημόσιας δασικής 
εκτάσεως των πλαγιών της Πάρνηθος που κηρύχθηκε αναδασωτέα με 
την 3622/23.1.1936 απόφαση του Υπουργού Γεωργίας και δημο¬ 
σιεύτηκε στο ΦΕΚ 36/τεύχος Β' της 24.5.1936. 

Η απόφαση αυτή να δημοσιευθεί στην Εφημερίδα της Κυβερνήσεως 
(αρ. 44 και 41 παρ. 1 Ν. 998/79). 

Αγία Παρασκευή, 21 Μαΐου 1986 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 16684/240 (2) 

Τροποποίηση του ρυμοτομικού σχεδίου Αθηνών με το χαρακτηρισμό 
της οδού Μέτωνος από την οδό Πειραιώς μέχρι την οδό Αγησι¬ 
λάου ως πεζοδρόμου. 

Ο ΝΟΜΑΡΧΗΣ ΔΙΑΜ/ΤΟΣ ΑΘΗΝΩΝ 
' Εχοντας υπόψη: 

1. Το Ν. 3200/55 «περί Διοικητικής Αποκεντρώσεως». 

2. Το Ν.Δ. 3620/56 «περί συμπληρώσεως διατάξεων περί Διοικη¬ 
τικής αποκεντρώσεως»· 

3. Τις διατάξεις του Ν.Δ. 1147/72 «περί Διοικήσεως της Μείζονος 
Πρωτευούσης». 

4. Τις διατάξεις του Β.Δ. 863/1960 όπως τροποποιήθηκε και 
συμπληρώθηκε μέχρι σήμερα και ειδικότερα το αριθ. 532/70 Ν. 
Δ/γμα και το σε συνέχεια αυτού Β. Δ/γμα 712/70 όπως τροποποιή¬ 
θηκε με τα αριθ. 677/71 και 198/72 Β. Δ/γματα. 

5. Την αριθ. Λ7/13—1/11.12.1972 κοινή απόφαση των Υπουρ¬ 
γών Εσωτερικών και Δημοσίων ' Εργων «περί οργανώσεως των παρά 
τη Νομαρχία Αττικής και τοις Διαμερίσμασιν αυτής, Τπηρεσιών αρ¬ 
μοδιοτήτων Υπουργού Δ.Ε.», 

6. Τον Α.Ν. 314/1968 «περί παροχής στον Υπουργό Βορείου 
Ελλάδος και τους Νομάρχες αρμοδιότητος σε θέματα εγκρίσεως επε¬ 
κτάσεων κ.λπ. σχεδίων πόλεων και κωμών», ως ετροποποιήθη και 
συνεπληρώθη δια του αριθ. 1018/71 Ν. Δ/τος. 

7. Το Π.Δ. 910/77 «περί οργανισμού του Υ.Δ.Ε.». 

8. Το Ν. 1032/11.3.80 «περί συστάσεως Υπουργείου Χωροτα¬ 
ξίας, Οικισμού και Περιβάλλοντος». 

9. Το από 17.7.23 Ν.Δ. «περί σχεδίου Πόλεων, Κωμών κ.λπ.». 

10. Το από 3.9.29 Δ/γμα «περί γενικού οικοδομικού κανονισμού 
του Κράτους (κεφαλ. II)». 


11. Το Ν. 947/79 «περί οικιστικών περιοχών». 

12. Την αριθ. 1/1961 εγκύκλιο του Προϊσταμένου της Υπηρεσίας 
Οικισμού του Υπουργείου Δημοσίων Έργων και τη συμπληρωματική 
της Εγκύκλιο Ε8/1975 του Υφυπουργού Δ.Ε. 

13. Τον Οικιστικό Νόμο 1337/83 του Υπουργείου Χωροταξίας, 
Οικισμού και Περιβάλλοντος. 

14. Το Π.Δ. 443/83 (ΦΕΚ 165Α) «περί μεταβίβασης αρμοδιότη¬ 
τας στους Νομάρχες έγκρισης τροποποιήσεως ρυμοτομικών σχεδίων 
και επιβολής προκηπίων». 

15. Την αριθ. 6548/530/22.3.84 απόφαση του Νομάρχη Διαμε¬ 
ρίσματος Αθηνών «περί συγκροτήσεως Σ.Χ.Ο.Π. Διαμερίσματος Αθη¬ 
νών». 

16. Την απόφαση του Δημ. Συμβουλίου Αθηναίων Φ. 100/84. 

17. Την από 24.4.86 εισήγηση της Δ/νσης Πολεοδομίας προς το 
Συμβούλιο Χωροταξίας, Περιβάλλοντος και Δημ. Έργων Νομ/κού 
Διαμερίσματος Αθηνών. 

18. Τη γνωμοδότηση του Συμβουλίου Χωροταξίας, Περιβάλλοντος 
και Δημ. Έργων του Νομ/κού Διαμερίσματος Αθηνών που πάρθηκε 
κατά τη 14η πράξη, 15η συνεδρίαση στις 16.5.86 και είναι υπέρ'της 
έγρισης τροποποίησης του ρυμοτομικού σχεδίου Αθηνών με το χαρα¬ 
κτηρισμό της οδού Μέτωνος από την οδό Πειραιώς μέχρι την οδό 
Αγησιλάου ως πεζοδρόμου για τους λόγους που αναφέρονται στην 
εισήγηση και σύμφωνα με την απόφαση του Δημ. Συμβουλίου Αθη¬ 
ναίων αρ. 100/84, αποφασίζουμε: 

Την έγκριση της τροποποίησης του ρυμοτομικού σχεδίου Αθηνών 
με το χαρακτηρισμό της οδού Μέτωνος από την οδό Πειραιώς μέχρι 
την οδό Αγησιλάου ως πεζοδρόμου όπως φαίνεται στο διάγραμμα που 
συνοδεύει την απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Μαΐου 1986 
Ο Νομάρχης 
Θ, ΒΓΕΝΟΠΟΥΛΟΣ 

Αριθ. 16685/239 , (3) 

Τροποποίηση του ρυμ. σχεδίου Αθηνών στη διασταύρωση των οδών 

Σεβαστουπόλεως και Θ. Νικήτα, με το χαρακτηρισμό τμήματος 

Ο.Τ. σε χώρο κοινοχρήστου πρασίνου. 

Ο ΝΟΜΑΡΧΗΣ ΔΙΑΜ/ΤΟΣ ΑΘΗΝΩΝ 
' Εχοντας υπόψη: 

1. Το Ν. 3200/55 «περί Διοικητικής Αποκεντρώσεως». 

2. Το Ν.Δ. 3620/56 «περί συμπληρώσεως διατάξεων περί Διοικη¬ 
τικής αποκεντρώσεως». 

3. Τις διατάξεις του Ν.Δ. 1147/72 «περί Διοικήσεως της Μείζονος 
Πρωτευούσης». 

4. Τις διατάξεις του Β.Δ. 863/1960 όπως τροποποιήθηκε και 
συμπληρώθηκε μέχρι σήμερα και ειδικότερα το αριθ. 532/70 Ν. 
Δ/γμα και το σε συνέχεια αυτού Β. Δ/γμα 712/70 όπως τροποποιή¬ 
θηκε με τα αριθ. 677/71 και 198/72 Β. Δ/γματα. 

5. Την αριθ. Λ7/13—1/11.12.1972 κοινή απόφαση των Υπουρ¬ 
γών Εσωτερικών και Δημοσίων Έργων «περί οργανώσεως των παρά 
τη Νομαρχία Αττικής και τοις Διαμερίσμασιν αυτής, Υπηρεσιών αρ¬ 
μοδιοτήτων Υπουργού Δ.Ε.», 

6. Του Α.Ν. 314/1968 «περί παροχής στον Υπουργό Βορείου 
Ελλάδος και τους Νομάρχες αρμοδιότητος σε θέματα εγκρίσεως επε¬ 
κτάσεων κ.λπ. σχεδίων πόλεων και κωμών», ως ετροποποιήθη και 
συνεπληρώθη δια του αριθ. 1018/71 Ν. Δ/τος. 

7. Το Π.Δ. 910/77 «περί οργανισμού του Υ.Δ.Ε.». 

8. Το Ν. 1032/11.3.80 «περί συστάσεως Υπουργείου Χωροτα¬ 
ξίας, Οικισμού και Περιβάλλοντος». 

9. Το από 17.7.23 Ν.Δ. «περί σχεδίου Πόλεων, Κωμών κ.λπ.». 

10. Το από 3.9.29 Δ/γμα «περί γενικού οικοδομικού κανονισμού 
του Κράτους (κεφαλ. II)». 

11. Το Ν. 947/79 «περί οικιστικών περιοχών». 


12. Την αριθ. 1/1961 εγκύκλιο του Προϊσταμένου της Υπηρεσίας 
Οικισμού του Υπουργείου Δημοσίων Έργων και τη συμπληρωματική 
της Εγκύκλιο Ε8/1975 του Υφυπουργού Δ.Ε. 

13. Τον Οικιστικό Νόμο 1337/83 του Υπουργείου Χωροταξίας, 
Οικισμού και Περιβάλλοντος. 

14. Το Π.Δ. 443/83 (ΦΕΚ 165Α) «περί μεταβίβασης αρμοδιότη¬ 
τας στους Νομάρχες έγκρισης τροποποιήσεως ρυμοτομικών σχεδίων 
και επιβολής προκηπίων». 

15. Την αριθ. 6548/530/22.3.84 απόφαση του Νομάρχη Διαμε¬ 
ρίσματος Αθηνών «περί συγκροτήσεως Σ.Χ.Ο.Π. Διαμερίσματος Αθη¬ 
νών». 

16. Την απόφαση του Δημ. Συμβουλίου Αθηναίων αρ. 776/83. 

17. Την από 28.4.86 εισήγηση της Δ/νσης Πολεοδομίας προς το 
Συμβούλιο Περιβάλλοντος, Χωροταξίας και Δημ. Έργων του Νομ/- 
κού Διαμερίσματος Αθηνών. 

18. Τη γνωμοδότηση του Συμβουλίου Περιβάλλοντος Χωροταξίας 
και Δημ. Έργων του Νομ/κού Διαμερίσματος Αθηνών, που πάρθηκε 
κατά την πράξη 15η, συνεδρίαση 15η στις 16.5.86 και είναι υπέρ 
της τροποποίησης του' ρυμ. σχεδίου Αθηνών στη διασταύρωση των 
οδών Σεβαστουπόλεως και Θ. Νικήτα, με το χαρακτηρισμό τμήματος 
Ο.Τ. σε χώρο κοινοχρήστου πρασίνου, όπως επροτάθη από το Δήμο 
και φαίνεται στο διάγραμμα που συνοδεύει την εισήγηση και για τους 
λόγους που αναφέρονται σ’ αυτή, αποφασίζουμε: 

Την έγκριση της τροποποίησης του ρυμοτομικού σχεδίου Αθηνών 
στη διασταύρωση των οδών Σεβαστουπόλεως και Θ. Νικήτα με το 
χαρακτηρισμό τμήματος Ο.Τ, σε χώρο κοινοχρήστου πρασίνου, όπως 
φαίνεται στο διάγραμμα σε κλίμακα 1:500 που συνοδεύει την από¬ 
φασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Μαΐου 1986 
Ο Νομάρχης 
Θ. ΒΓΕΝΟΠΟΥΛΟΣ 

Αριθ. ΤΠ/2136 (4) 

Καθορισμός ορίων, κατηγορίες και καθορισμός όρων και περιορισμών 
δόμησης του οικισμού Πεντάτι Κοινότητας Πεντάτι Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
' Εχοντας υπόψη: 

1. Τις διατάξεις του από 24.4.85 Π. Α/τος (ΦΕΚ 181Δ'/3.5. 
1985) «περί τρόπου καθορισμού ορίων οικισμών της χώρας μέχρι 
2.000 κατοίκους, κατηγορίες αυτών και καθορισμός όρων και περιο¬ 
ρισμών δόμησης». 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων του υπόψη 
οικισμού. 

3. Τα πληθυσμιακά στοιχεία των δύο τελευταίων απογραφών του 
Κράτους της ΕΣΥΕ. 

4. Της ιδιαιτερότητες που παρουσιάζει ο οικισμός. 

5. Την αριθ. 2/14.2.86 απόφαση του Κοινοτικού Συμβουλίου 6 
(θέμα 2ο) 27.2.86, αποφασίζουμε: 

1. Όριο οικισμού: 

Ορίζουμε όρια του οικισμού Πεντάτι όπως αυτά φαίνονται στο συνο¬ 
δευτικό της παρούσας σχεδιάγραμμα σε κλίμακα 1:5000 και που 
αποτελεί αναπόσπαστο τμήμα της απόφασης αυτής και που συντάχθη- 
καν βάσει στοιχείων χαρτών με επιτόπια συμπλήρωση. 

2. Όροι δόμησης: 

α) Αρτιότητα: Άρτια και οικοδομήσιμα θεωρούνται τα οικόπεδα 
εντός των παραπάνω ορίων τα οποία έχουν ελάχιστο εμβαδόν 750 


τ.μ. για το συνεκτικό τμήμα και 1.500 τ.μ. για την ευρύτερη πε- 
ριοχή. 

β) Κατά παρέκκλιση εντός των ορίων του οικισμού θεωρούνται 
άρτια και οικοδομήσιμα τα οικόπεδα με όποιο εμβαδόν είχαν στις 
3.5! 1985 ημέρα δημοσίευσης του από 24.4.85 Π. Δ/τος. 

γ) Πριν από οποιαδήποτε κατάτμηση οικοπέδων εντός των ορίων 
του οικισμού, θα πρέπει να θεωρείται το σχετικό τοπογραφικό διά¬ 
γραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων κοινοχρήστων χώρων 
και η δημιουργία νέων κοινοχρήστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.85 Π. 
Δ/τος. 

δ) Κατά τα λοιπά ισχύουν τα οριζόμενα και οι Γενικοί όροι δόμησης 
που προβλέπονται στο από 24.4.85 Π. Δ/γμα (ΦΕΚ 181Δ/3.5. 
1985). 

3. Ο οικισμός Πεντάτι κατατάσσεται στις εξής κατηγορίες: 

Α. Βαθμός προστασίας: αδιάφορος. 

Β. Δυναμικότητα: δυναμικός. 

Ρ. Βαθμός διασποράς: συνεκτικός. 

Δ. Μέγεθος: μεσαίος. 

Η απόφαση αυτή με το σχεδιάγραμμα οριοθέτησης οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Κέρκυρα, 18 Μαΐου 1986 
Ο Νομάρχης 
ΜΑΝΟΣ ΚΟΚΚΙΝΟΣ 

